Poliisi pyytää havaintoja naisen yliajosta Helsingissä
Torstai 27.1.2011 klo 12.01 Nuori nainen jäi auton alle tiistaina Paciuksenkadulla.
Helsingin poliisi pyytää havaintoja Pikku-Huopalahdessa sattuneesta yliajosta. Nuori nainen jäi tiistaina kello 16:n maissa suojatiellä auton alle allergiasairaalan kohdalla Paciuksenkadulla.Poliisin saamien tietojen mukaan naiseen törmännyt auto pysähtyi hetkeksi viereiselle linja-autopysäkille. Auto oli uudehko, hopeanharmaa citymaasturi tai tila-auto.Kuljettajana oli havaintojen mukaan keski-ikäinen tummatukkainen nainen.Nuori nainen ei loukkaantunut yliajossa vakavasti.Poliisi pyytää auton kuljettajaa tai asiasta jotain tietäviä ottamaan yhteyttä virka-aikana numeroon 071 877 4291 ja muulloin 071 877 4002. STT